เทศบัญญัติเทศบาลตำบลบางเมืองเทศบัญญัติเทศบาลตำบลบางเมืองเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลบางเมืองอำเภอเมืองสมุทรปราการ จังหวัดสมุทรปราการพ.ศ.๒๕๕๑ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบางเมือง โดยความเห็นชอบของสภาเทศบาลตำบลบางเมือง จึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางเมืองเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลตำบลบางเมือง อำเภอเมืองสมุทรปราการจังหวัดสมุทรปราการ พ.ศ. ๒๕๕๑ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ จดคลองสำโรงฝั่งใต้ ด้านตะวันออก จดเส้นขนานระยะ ๑,๓๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท) ด้านใต้ จดเส้นขนานระยะ ๑,๕๐๐เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์)ด้านตะวันตกจดแนวเขตเทศบาลตำบลบางเมืองด้านตะวันตก(๒) พื้นที่ในบริเวณด้านเหนือ จดเส้นขนานระยะ ๒,๐๐๐เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์) ด้านตะวันออกจดคลองบางปิ้ง ฝั่งตะวันออก ด้านใต้จดแนวเขตเทศบาลตำบลบางเมืองด้านใต้ ด้านตะวันตกจดคลองมหาวงษ์ ฝั่งตะวันออกบริเวณที่ ๒ หมายความว่าพื้นที่ในบริเวณด้านเหนือ จดเส้นขนานระยะ ๑,๕๐๐เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์) ด้านตะวันออกจดคลองบางปิ้ง ฝั่งตะวันออก ด้านใต้ จดเส้นขนานระยะ ๒,๐๐๐เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์) และคลองมหาวงษ์ฝั่งตะวันตก ด้านตะวันตก จดแนวเขตเทศบาลตำบลบางเมือง ด้านตะวันตกทั้งนี้ยกเว้นพื้นที่ในเขตทหารบริเวณที่ ๓ หมายความว่าพื้นที่ในเขตเทศบาลตำบลบางเมือง ยกเว้นพื้นที่ในบริเวณที่ ๑ บริเวณที่ ๒และเขตทหารทั้งนี้ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) ไซโลเก็บผลิตผลทางการเกษตร(๙) สถานที่กำจัดมูลฝอยยกเว้นหน่วยงานราชการจัดทำเอง(๑๐) สถานที่ซื้อขายเศษวัสดุข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) คลังสินค้า(๖) ไซโลเก็บผลิตผลทางการเกษตร(๗) สถานที่กำจัดมูลฝอยยกเว้นหน่วยงานราชการจัดทำเองข้อ ๖ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) สถานที่กำจัดมูลฝอยยกเว้นหน่วยงานราชการจัดทำเอง(๙) สถานที่ซื้อขายเศษวัสดุข้อ ๗ภายในบริเวณพื้นที่ที่กำหนดไว้ตามข้อ๔, ๕ และข้อ ๖ ห้ามมิให้บุคคลใดดัดแปลง ใช้หรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕ และข้อ ๖ข้อ ๘อาคารที่มีอยู่แล้วในพื้นที่ที่กำหนดตามข้อ๔, ๕ และข้อ ๖ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕และข้อ ๖ข้อ ๙อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ให้นายกเทศมนตรีตำบลบางเมืองรักษาการตามเทศบัญญัตินี้ประกาศณ วันที่ ๑๙ มิถุนายน พ.ศ. ๒๕๕๑ประทีปยั่งยืนนายกเทศมนตรีตำบลบางเมือง[เอกสารแนบท้าย]๑.แผนที่ท้ายเทศบัญญัติเทศบาลตำบลบางเมือง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลบางเมือง อำเภอเมืองสมุทรปราการ จังหวัดสมุทรปราการ พ.ศ.๒๕๕๑ (ดูข้อมูลจากภาพกฎหมาย)ปริยานุช/ผู้จัดทำ๑๓พฤษภาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๖๗ ง/หน้า ๔๙/๗ พฤษภาคม ๒๕๕๒